CELEX: 52004PC0576
Language: sk
Date: 2004-08-31
Title: Návrh rozhodnutie Rady o uzatvorení konzultácií s Togskou republikou podľa článku 96 Dohody z Cotonou (predložená Komisiou)

SK

SK        SK
 ---pagebreak---                   KOMISIA EURÓPSKYCH SPOLOČENSTIEV

                                                 Brusel, 31.8.2004
                                                 KOM(2004) 576 v konečnom znení

                                         Návrh

                                ROZHODNUTIE RADY

     o uzatvorení konzultácií s Togskou republikou podľa článku 96 Dohody z Cotonou

                                 (predložená Komisiou)

SK                                                                                    SK
 ---pagebreak---                                           ODÔVODNENIE

     So zreteľom na nedostatok demokratického pokroku v Togu, pozorovaného už niekoľko
     rokov a potvrdeného priebehom volieb do zákonodarného zboru a prezidentských volieb
     v nedemokratických podmienkach, a so zreteľom na slabé dodržiavanie ľudských práv
     a základných slobôd, sa Európska únia nazdávala, že politická situácia naďalej predstavovala
     porušovanie základných bodov obsiahnutých v článku 9 Dohody z Cotonou. Z tohto dôvodu
     začala 14. apríla 2004 konzultácie s Togskou republikou podľa článku 96 Dohody z Cotonou.

     Cieľom týchto konzultácií bolo úplné obnovenie demokracie a posilnenie dodržiavania
     ľudských práv a základných slobôd, vrátane slobody médií, ako aj posilnenie právneho štátu.
     Tieto konzultácie takisto umožnili stanovenie nových politických bodov na sprevádzanie
     Toga v tomto procese.

     V priebehu otváracej schôdze týchto konzultácií Európska únia s uspokojením vzala na
     vedomie, že togská strana prijala 22 pozitívnych záväzkov, vzťahujúcich sa na vyššie
     spomenuté oblasti. Stručne povedané, tieto záväzky stanovovali:

     • Návrat k demokracii prostredníctvom obnovenia celoštátneho dialógu s tradičnou
       opozíciou a občianskou spoločnosťou a v tomto kontexte revíziu volebného rámca.
       Miestne voľby a voľby do zákonodarného zboru budú usporiadané už na základe tohto
       nového volebného rámca; Na posilnenie tohto procesu demokratizácie je stanovená
       podpora procesu decentralizácie.
     • Posilnenie ľudských práv a základných slobôd. Vláda zaručila nevykonávanie mučenia
       a ďalších neľudských a ponižujúcich činov, právo na slobodné vyjadrovanie a informácie,
       právo zúčastňovať sa na zhromaždeniach a manifestáciách, ako aj voľný pohyb. Takisto je
       stanovená revízia štatútu a mandátu Národnej komisie pre ľudské práva a Vysokého
       audiovizuálneho a komunikačného úradu, ako aj oslobodenie politických väzňov
       a urýchlenie spracovania spisov osôb, ktoré sú vo vyšetrovacej väzbe.
     • Posilnenie právneho štátu a najmä súdneho systému. V prípade potreby je v tom
       obsiahnutá aj revízia zákonných textov;

     Závery schôdze takisto stanovovali, že Európska únia bude pokračovať v dialógu, aby sa
     presvedčila o čo najrýchlejšom možnom posilňovaní demokracie a právneho štátu v Togskej
     republike, čo predstavuje predbežnú podmienku na úplnú normalizáciu jej vzťahov
     spolupráce s touto krajinou.

     Na základe dvoch správ o pokroku pri uskutočňovaní vyššie spomenutých záväzkov, ktoré sa
     togská strana zaviazala dodať v priebehu trvania konzultácií, Európska únia podrobne
     sledovala vývoj situácie. Starala sa o dodržiavanie záväzkov, obzvlášť o prijímanie opatrení,
     ktoré zaručia transparentnosť a demokratický základ volieb do zákonodarného zboru, hneď
     ako to bude možné. Európska únia takisto zdôraznila, že od rozsahu a uskutočnenia záväzkov,
     prijatých togskými štátnymi orgánmi, kriticky závisí povaha a rozsah príslušných opatrení,
     ktoré budú, v prípade potreby, prijaté po skončení trojmesačného obdobia pokračovania
     dialógu a konzultácií na mieste.

     Togská vláda predložila dve správy o pokroku 31. mája, respektíve 1. júla. Po predložení
     prvej správy odišla do Lomé uprostred konzultácií kontrolná misia Komisie, ktorá na mieste
     úzko spolupracovala so zástupcami Predsedníctva. Záväzky boli rovnako prediskutované
     s rozličnými činiteľmi politickej scény a občianskej spoločnosti, najmä s politickými stranami

SK                                                 2                                                  SK
 ---pagebreak---      akejkoľvek orientácie, so zástupcami katolíckeho, protestantského a moslimského
     vierovyznania, s mimovládnymi organizáciami (MO) pre ľudské práva, s Národnou komisiou
     pre ľudské práva a s Vysokým audiovizuálnym a komunikačným úradom. Takisto sa
     uskutočňoval nepretržitý dialóg medzi togskou vládou a zástupcami Európskej únie na mieste.
     Po skončení obdobia konzultácií vykonali zástupcovia Európskej únie vyhodnotenie
     uskutočňovania záväzkov. Tieto záväzky boli oznámené rôznym aktérom politickej scény,
     občianskej spoločnosti, najmä politickým stranám akejkoľvek orientácie, predstaviteľom
     katolíckeho, protestantského a moslimského náboženstva, MO zaoberajúcimi sa ľudskými
     právami, Národnej komisii pre ľudské práva a Vysokému audiovizuálnemu a komunikačnému
     úradu.

     Z tejto bilancie vyplýva, že togské štátne orgány preukázali veľkú disponovanosť
     v pokračovaní a prehlbovaní rozhovorov na jednej strane a na strane druhej, v uľahčovaní
     plnenia misie, ako je to stanovené v záväzku č. 4.2.

     Takisto z nej vyplýva, že niektoré záväzky viedli zo strany togských štátnych orgánov
     k povzbudzujúcim iniciatívam. Berie sa na vedomie, že bol podniknutý určitý počet aktivít
     v oblasti ľudských práv, základných slobôd a právneho štátu:

     Štátne orgány zorganizovali pre prefektov a poriadkové sily schôdze na informovanie
     a zvýšenie citlivosti, so zameraním na rozličné aspekty ľudských práv a základných slobôd.
     Štátne orgány distribuovali inštrukcie a obežníky, v ktorých sa pripomínajú existujúce
     smernice a predpisy. Opozícia mohla skonštatovať a potvrdiť niekoľko pozitívnych
     výsledkov.

     • Štátne orgány inštruovali sudcov, aby všetky spisy osôb, ktoré sa nachádzajú vo
       vyšetrovacej väzbe a ktorých vyšetrovanie je ukončené, boli urýchlene rozhodnuté
       (rozsúdené). Táto výzva na urýchlenie umožnila naplánovať 214 súdnych rozhodnutí,
       medzi ktorými sú aj spisy určitého počtu väzňov považovaných za politických. Vláda
       zaručila prístup advokátov k ich klientom počas fázy predbežného vyšetrovania.

     • Prístup do verejných médií, až donedávna, mimo obdobia volebnej kampane, vyhradený
       vláde a politickej strane pri moci, bol v posledných týždňoch rozšírený aj na opozičné
       strany, aj keď tento prístup nie je ešte naozaj rovnomerný.

     • Vláda iniciovala reformu Tlačového zákonníka, Národnej komisie pre ľudské práva
       a Vysokého audiovizuálneho a komunikačného úradu.

     • S pomocou Programu OSN pre rozvoj (POSNR) bola pripravená diagnóza súdneho
       systému.

     • Vláda pokračovala vo svojich aktivitách v oblasti decentralizácie a nedávno prijala v tejto
       veci Politický list.

     Predsa však v oblasti demokracie a právneho štátu zostávajú body vzbudzujúce závažnú
     obavu.

     • Napriek predbežným stretnutiam, ktoré sa uskutočnili medzi vládou a opozíciou, nebol ešte
       stanovený štruktúrovaný a transparentný rámec celoštátneho dialógu. Z toho vyplýva, že
       tento dialóg sa ešte v skutočnosti nezačal.

SK                                                3                                                  SK
 ---pagebreak---      • Rovnako z toho vyplýva, že ešte nebola naštartovaná revízia volebného rámca, ktorá zaručí
       transparentný a demokratický proces. To by mohlo spochybniť dodržanie záväzkov
       o usporiadaní legislatívnych a miestnych volieb, najmä uskutočnenie volieb v dohodnutých
       termínoch.

     • Zostáva stanoviť definíciu právneho rámca o usporiadaní financovania politických strán,
       ako aj objasnenie situácie politických väzňov a v prípade potreby ich oslobodenie, revíziu
       mandátu a štatútu Národnej komisie pre ľudské práva a Vysokého audiovizuálneho
       a komunikačného úradu a revíziu Tlačového a Komunikačného zákonníka.

     • Zostáva pokračovať v reforme právneho a súdneho sektora v súlade s odporúčaniami, ktoré
       sú obsiahnuté v „diagnostickej“ správe POSNR.

     Po skončení konzultácií, vzhľadom na záväzky realizované v tomto štádiu a so zreteľom na
     dôležité opatrenia, ktoré ešte zostáva uskutočniť, Komisia navrhuje prijať vhodné opatrenia,
     tak ako je to stanovené v prílohe rozhodnutia na základe článku 96 odsek 2 pododsek c)
     Dohody z Cotonou. Opatrenia budú navrhnuté s cieľom, na jednej strane, sprevádzať proces
     spolu s uznávaním dosiahnutého pokroku a, na strane druhej, povzbudiť vládu ku konsolidácii
     výsledkov a najmä k podpore urýchlenia realizácie záväzkov spojených s procesom
     demokratizácie.

     Počas dvadsaťštyrimesačného kontrolného obdobia sa musí s togskou vládou udržiavať
     zosilnený politický dialóg, aby sa zabezpečilo, že bude pokračovať v línii už podniknutých
     akcií za účelom obnovenia demokracie a právneho štátu a za účelom pokračovania
     a konsolidácie svojich snáh v oblasti ľudských práv a základných slobôd. Počas tohto obdobia
     sa budú vykonávať polročné vyhodnotenia.
     V prípade urýchlenia uskutočňovania záväzkov, prijatých togskými štátnymi orgánmi alebo,
     naopak, v prípade prerušenia si Európska únia vyhradzuje právo zmeniť a doplniť primerané
     opatrenia prostredníctvom nového rozhodnutia Rady, ktorým sa zmení a doplní tento návrh.
     Vo svetle predchádzajúcich ustanovení a v súlade s článkami 9 a 96 Dohody z Cotonou
     Komisia navrhuje Rade uzatvoriť konzultácie začaté s Togskou republikou a prijať nižšie
     pripojené rozhodnutie.

SK                                                4                                                 SK
 ---pagebreak---                                                      Návrh

                                             ROZHODNUTIE RADY

           o uzatvorení konzultácií s Togskou republikou podľa článku 96 Dohody z Cotonou

     RADA EURÓPSKEJ ÚNIE,

     so zreteľom na Zmluvu o založení Európskeho spoločenstva,

     so zreteľom na Dohodu o partnerstve krajín AKT-ES, podpísanú v Cotonou 23. júna 20001
     („Dohoda z Cotonou“), najmä na jej článok 96,

     so zreteľom na Internú dohodu o opatreniach, ktoré sa majú prijať, a postupoch, ktoré sa majú
     dodržiavať, pri vykonávaní Dohody o partnerstve krajín AKT-ES2, najmä na jej článok 3,

     so zreteľom na návrh Komisie3,

     keďže:

     (1)      Základné body Dohody z Cotonou uvedené v jej článku 9 boli porušené vládou
              Togskej republiky.

     (2)      Podľa článku 96 Dohody z Cotonou boli 14. apríla 2004 začaté konzultácie
              s krajinami AKT a Togskou republikou, v rámci ktorých togské štátne orgány prijali
              špecifické záväzky, ktoré majú za cieľ napraviť problémy prednesené Európskou
              úniou, a tieto záväzky uskutočniť v priebehu trojmesačného obdobia prehĺbeného
              dialógu.

     (3)      Po skončení tohto obdobia sa zdá, že niektoré z vyššie uvedených záväzkov viedli ku
              konkrétnym iniciatívam; predsa však najdôležitejšie opatrenia vzhľadom na základné
              body Dohody z Cotonou ešte ostáva uskutočniť,

     ROZHODLA TAKTO:

                                                    Článok 1

     Konzultácie začaté s Togskou republikou podľa článku 96 ods. 2 písm. a) Dohody z Cotonou
     sú ukončené.

     1
              Ú. v. ES L 317, 15.12.2000, s. 3.
     2
              Ú. v. ES L 317, 15.12.2000, s. 376.
     3
              Ú. v. ES C zo dňa ... , s. ...

SK                                                     5                                             SK
 ---pagebreak---                                               Článok 2

     Opatrenia stanovené v návrhu listu, ktorý je uvedený v prílohe, sú prijaté podľa príslušných
     opatrení uvedených v článku 96 ods. 2 písm. c) Dohody z Cotonou.

                                              Článok 3

     Zrušuje sa rozhodnutie adresovať togskej vláde list Rady a Komisie zo 14. decembra 1998.

                                              Článok 3

     Toto rozhodnutie nadobúda účinnosť dňom jeho prijatia.

     Jeho platnosť je dvadsaťštyri mesiacov počnúc od jeho prijatia Radou.

     V Bruseli

                                                Za Radu
                                                predseda

SK                                                6                                                 SK
 ---pagebreak---                                              PRÍLOHA

                                             Návrh listu

     Vážený pán predseda vlády,

     Európska únia prikladá veľký význam ustanoveniam článku 9 Dohody z Cotonou.
     Dodržiavanie ľudských práv, demokratických princípov a princípov právneho štátu, na
     ktorom sa zakladá partnerstvo krajín AKT-ES, predstavuje základné body tejto dohody, a teda
     základ našich vzťahov.
     Európska únia si všimla, že súčasná politická situácia v Togu je charakterizovaná blokovaním
     a že demokratický deficit a slabé dodržiavanie ľudských práv a základných slobôd
     predstavujú naďalej porušovanie základných bodov, obsiahnutých v článku 9 Dohody z
     Cotonou.

     Európska únia sa, vzhľadom na tento článok a na súčasnú zablokovanú politickú situáciu
     v Togu, 30. marca 2004 rozhodla začať rokovania podľa článku 96 Dohody, aby sa situácia
     dôkladne preskúmala a v prípade potreby napravila.

     Tieto konzultácie sa konali v Bruseli 14. apríla 2004. V rámci nich boli spomenuté viaceré
     základné otázky a Vy ste mohli predložiť stanovisko a analýzu situácie togských štátnych
     orgánov. Európska únia s uspokojením vzala na vedomie, že togská strana prijala určité
     záväzky a stanovila pozitívne body na posilnenie demokratickej atmosféry a atmosféry
     právneho štátu v krajine.
     Európska únia teda berie na vedomie, že vláda Togskej republiky prijala nasledovné záväzky:

     Záväzok č. 1.1:

     S cieľom zaistiť plné dodržiavanie demokratických princípov, bezodkladné oznámenie
     otvoreného a dôveryhodného obnovenia celoštátneho dialógu s tradičnou opozíciou
     a občianskou spoločnosťou, ktorý bude štruktúrovaný a transparentný.

     Záväzok č. 1.2:
     Záväzok bezodkladne zaručiť slobodnú činnosť akejkoľvek politickej strany bez akéhokoľvek
     aktu obťažovania, zastrašovania alebo cenzúry.
     Záväzok č. 1.3:
     Vychádzajúc z Rámcovej dohody z Lomé, záväzok pristúpiť v lehote 6 mesiacov k revízii
     volebného rámca, ktorým sa zaručí, že volebný proces bude transparentný, demokratický
     a prijateľný pre všetky strany.
     Záväzok č. 1.4:
     Záväzok zaručiť všetkým politickým stranám rovnomerný prístup do verejných médií
     a nastoliť vyvážený systém prístupu k štátnym prostriedkom, ktoré sú vyčlenené na
     financovanie politických strán.
     Záväzok č. 1.5:

SK                                                7                                                 SK
 ---pagebreak---      Záväzok usporiadať nové voľby do zákonodarného zboru za transparentných podmienok a so
     súhlasom na účasť medzinárodných pozorovateľov vo všetkých štádiách procesu, v čo
     najskoršom možnom termíne a podľa rámca prijatého v záväzku 1.3 vyššie.

     Záväzok č. 1.6:

     Záväzok usporiadať v lehote 12 mesiacov miestne voľby za transparentných podmienok a so
     súhlasom na účasť pozorovateľov vo všetkých štádiách procesu.

     Záväzok č. 1.7:

     Záväzok zaviesť v lehote 12 mesiacov podmienky potrebné na to, aby demokraticky zvolené
     mestské rady disponovali mandátom a prostriedkami potrebnými na zabezpečenie účinnej
     a demokraticky legitímnej miestnej správy.

     Záväzok č. 2.1:

     Záväzok zaručiť, že sa na togskom území už viac nebudú vykonávať mimosúdne popravy,
     mučenie a ďalšie neľudské a ponižujúce činy, vrátane primeraného vzdelávania kádrov
     poriadkových síl a súdneho systému.

     Záväzok č. 2.2:

     Záväzok oslobodiť všetkých politických väzňov, ktorí sú jasne zadržiavaní pre svoju politickú
     opozíciu, kritické vyjadrenia voči vláde alebo ďalšie dôvody, ktoré neodôvodňujú väznenie.
     Zoznam väzňov, ktorých sa dotýka toto opatrenie, by mal byť zostavený v spolupráci s jednou
     alebo viacerými MO, ktoré budú uznávané, v tejto veci kompetentné a akceptované všetkými
     stranami. Tento záväzok by mal byť dodržaný v lehote, ktorá nepresiahne 6 týždňov.

     Záväzok č. 2.3:

     Záväzok postúpiť prokuratúre (štátnemu zastupiteľstvu) v lehote troch mesiacov všetky spisy
     osôb, ktoré sú vo vyšetrovacej väzbe alebo vyšetrované na slobode, za účelom objasnenia ich
     prípadov v súlade s platnou legislatívou.

     Záväzok č. 2.4:

     Záväzok umožniť do skončenia konzultácií advokátom a humanitárnym MO a MO pre ľudské
     práva, v sprievode lekára podľa vlastného výberu, voľný prístup k väzňom, bez ohľadu na
     miesto uväznenia (väznice, žandárske stanice, polícia, atď.), aby si mohli overiť, že nedošlo
     k mučeniu alebo inému neľudskému zaobchádzaniu.

     Záväzok č. 2.5:

     Záväzok preskúmať v lehote 9 mesiacov mandát a štatút Komisie pre ľudské práva, aby bola
     zaručená jej skutočná nezávislosť vo vzťahu k správnym orgánom.

     Záväzok č. 2.6:

     Záväzok dať súdne alebo disciplinárne stíhať vinníkov, ktorým bolo dokázané vykonávanie
     mimosúdnych popráv, mučenie a ponižujúce a neľudské zaobchádzanie. Tento záväzok by

SK                                                8                                                  SK
 ---pagebreak---      mal tiež obsahovať novelizáciu príslušných zákonov a predpisov v častiach, kde je to
     potrebné.

     Záväzok č. 2.7:

     Záväzok zabezpečiť prostredníctvom primeraných opatrení, ktoré sa stanovia neskôr,
     fungovanie súdnictva, ktoré bude nestranné a nezávislé od výkonnej moci. Diagnóza, ktorá
     umožní zriadenie akčného plánu, sa očakáva do skončenia konzultácií.

     Záväzok č. 3.1:

     Záväzok preskúmať v lehote 6 mesiacov Tlačový a Komunikačný zákonník, s cieľom priviesť
     ho na úroveň, ktorá bude v súlade s medzinárodnými štandardmi. Obzvlášť sa očakáva, že
     budú zrušené tresty väzenia za trestné činy „ohovárania a urážky na cti“, ktoré sú v súčasnosti
     uvedené v Tlačovom zákonníku.

     Záväzok č. 3.2:

     Záväzok bezodkladne zaručiť, že médiá, MO a zástupcovia občianskej spoločnosti nebudú
     nijako obťažovaní, cenzurovaní alebo zastrašovaní.

     Záväzok č. 3.3:

     Záväzok bezodkladne zaručiť všetkým politickým a občianskym činiteľom a každému
     občanovi právo na slobodu prejavu, právo zúčastňovať sa pokojných (mierumilovných)
     zhromaždení a manifestácií, verejne a na celom území štátu, bez akéhokoľvek obťažovania,
     cenzúry alebo zastrašovania.

     Záväzok č. 3.4:

     Záväzok zaručiť voľný pohyb všetkým politickým a občianskym činiteľom ako občanom a
     v rámci vykonávania ich politických funkcií a reprezentovania občianskej spoločnosti.

     Záväzok č. 3.5:

     Záväzok zaručiť do skončenia konzultácií každému občanovi voľný prístup k informáciám
     médií, vrátane webových stránok opozičných strán, mimovládnych organizácií, atď.

     Záväzok č. 3.6:

     Záväzok preskúmať v lehote 6 mesiacov mandát a štatút Vysokého audiovizuálneho
     a komunikačného úradu, aby bola zaručená jeho skutočná nezávislosť vo vzťahu k správnym
     orgánom a všetkým politickým silám.

     Záväzok č. 4.1:

     Záväzok dodať orgánom (inštanciám) Európskej únie 1. júna a 1. júla 2004 správy o pokroku,
     ktorý sa dosiahol v rozličných oblastiach rozhovorov, a o splnení prijatých záväzkov.

     Záväzok č. 4.2:

SK                                                 9                                                   SK
 ---pagebreak---      Disponovanosť togských štátnych orgánov zúčastňovať sa rozhovoru hneď na mieste
     a uľahčiť prípadné misie funkcionárov Komisie a Predsedníctva v Togu v rámci započatého
     rozhovoru.

     Bolo takisto dohodnuté, aby prehĺbený dialóg o rozličných bodoch, ktoré vyvstali počas
     trojmesačného obdobia, prebiehal v Togu a aby sa na konci tohto obdobia vykonal rozbor
     situácie.

     Tento prehĺbený a pravidelný dialóg sa uskutočnil na základe zoznamu opatrení, ktoré sa
     majú prijať za účelom realizácie dohodnutých záväzkov.

     Z tejto bilancie vyplýva, že togské štátne orgány učinili významné kroky. Obzvlášť sa berie
     na vedomie, že:

     • Štátne orgány zorganizovali pre prefektov a poriadkové sily schôdze na informovanie
       a zvýšenie citlivosti, so zameraním na rozličné aspekty ľudských práv a základných
       slobôd. Štátne orgány distribuovali inštrukcie a obežníky, v ktorých sa pripomínajú
       existujúce smernice a predpisy. Opozícia mohla skonštatovať a potvrdiť niekoľko
       pozitívnych výsledkov.

     • Štátne orgány inštruovali sudcov, aby všetky spisy osôb, ktoré sa nachádzajú vo
       vyšetrovacej väzbe a ktorých vyšetrovanie je ukončené, boli urýchlene rozhodnuté
       (rozsúdené). Táto výzva na urýchlenie umožnila naplánovať 214 súdnych rozhodnutí,
       medzi ktorými sú aj spisy určitého počtu väzňov považovaných za politických. Vláda
       zaručila prístup advokátov k ich klientom počas fázy predbežného vyšetrovania.

     • Prístup do verejných médií, až donedávna, mimo obdobia volebnej kampane, vyhradený
       vláde a politickej strane pri moci, bol v posledných týždňoch rozšírený aj na opozičné
       strany, aj keď tento prístup nie je ešte naozaj rovnomerný.

     • Vláda iniciovala reformu Tlačového zákonníka, Národnej komisie pre ľudské práva
       a Vysokého audiovizuálneho a komunikačného úradu.

     • S pomocou Programu OSN pre rozvoj bola pripravená diagnóza súdneho systému.

     • Vláda pokračovala vo svojich aktivitách v oblasti decentralizácie a nedávno prijala v tejto
       veci Politický list.

     Niet pochýb, že tieto kroky prispeli k posilneniu dodržiavania ľudských práv a základných
     slobôd vo Vašej krajine. Predsa však v oblasti obnovovania demokracie zostávajú body, ktoré
     vzbudzujú závažné obavy.
     V tomto kontexte Európska únia obzvlášť očakáva konkrétne opatrenia, ktoré sú uvedené
     nižšie:

     • Definíciu štruktúrovaného a transparentného rámca celoštátneho dialógu a jeho skutočný
       začiatok v súlade so záväzkom č. 1.1;

     • V kontexte tohto dialógu revíziu volebného rámca, ktorým sa zaručí transparentný
       a demokratický proces v súlade so záväzkom č. 1.3;

SK                                                10                                                 SK
 ---pagebreak---      • Definíciu právneho rámca o usporiadaní financovania politických strán v súlade so
       záväzkom č. 1.4;

     • Usporiadanie legislatívnych a miestnych volieb v súlade so záväzkami č. 1.5 a 1.6;

     • Pokračovanie procesu decentralizácie podľa záväzku č. 1.7;

     • Objasnenie situácie politických väzňov a ich prípadné oslobodenie podľa záväzku č. 2.2;

     • Revíziu mandátu a štatútu Národnej komisie pre ľudské práva                   a Vysokého
       audiovizuálneho a komunikačného úradu podľa záväzkov č. 2.5 a 3.6;

     • Pokračovanie reformy právneho a súdneho sektora v súlade s odporúčaniami obsiahnutými
       v diagnostickej správe POSNR;

     • Revíziu Tlačového a Komunikačného zákonníka v súlade so záväzkom č. 3.1.

     Európska únia rovnako prikladá veľký význam pokračovaniu a konsolidácii už podniknutých
     aktivít v rámci záväzkov č. 1.2, 1.4, 2.1, 2.3, 2.4, 2.6, 3.2, 3.3, 3.4, 3.5.

     Po skončení konzultácií a po uznaní záväzkov realizovaných v tomto štádiu a so zreteľom na
     dôležité aktivity, ktoré sa ešte majú vykonať, bolo rozhodnuté prijať nasledovné primerané
     opatrenia podľa článku 96 odsek 2 písm. c) Dohody z Cotonou:

     (1)    Pokračuje sa v uskutočňovaní projektov, ktoré sú financované zo zvyšných čiastok 6.
            a 7. Európskeho rozvojového fondu (ERF) a ktoré majú slúžiť potrebám populácie,
            ako aj tých, ktoré podporujú dodržiavanie základných bodov Dohody z Cotonou, a to
            dodržiavanie ľudských práv, demokratických princípov a princípov právneho štátu.
            Navyše sa bude realizovať Národný program decentralizovaných aktivít pre správu
            životného prostredia, ako aj Dohovor o vzájomných záväzkoch na fondy Stabex 1990-
            1994.

     (2)    Pomoc inštitúciám, ktorá je určená na podporu uskutočňovania opatrení, zameraných
            na naplnenie zmluvných záväzkov v rámci konzultácií, môže byť poskytnutá zo
            zvyšných čiastok 6. a 7. ERF. Z tohto dôvodu Komisia pristúpi, medzi iným, k prijatiu
            rozhodnutia o financovaní programu „4. všeobecného súpisu obyvateľstva a bývania“.

     (3)    Oznámenie o pridelení prostriedkov 9. ERF sa uskutoční po tom, čo bude prijatý
            volebný rámec, ktorý zaručí transparentný a demokratický volebný proces a ktorý
            bude schválený všetkými stranami, ako aj termín konania legislatívnych volieb. V tej
            chvíli začne plánovanie týchto zdrojov.

     (4)    Podľa oznámenia 9. ERF môže byť poskytnutá podpora na prípravu volieb s výhradou,
            že budú dodržané podmienky stanovené podľa vyššie spomenutého volebného rámca.

     (5)    Dokument 9. ERF o stratégii pre Togo bude podpísaný a začne sa vykonávať po tom,
            čo sa uskutočnia slobodné a regulárne voľby do zákonodarného zboru. V rovnakom
            čase budú presunuté (prevedené) fondy Stabex 1996, 1998 a 1999, ktoré už boli
            určené, ale v súčasnosti sú zablokované.

     (6)    Príspevky na regionálne projekty budú preskúmané z prípadu na prípad.

SK                                                11                                                SK
 ---pagebreak---      (7)   Operácie humanitárneho charakteru, obchodná spolupráca a obchodné preferencie
           zostávajú nedotknuté.

     Budú sa vykonávať pravidelné revízie, na ktorých sa spoločne zúčastnia predsedníctvo
     Európskej únie a Európska komisia a z ktorých prvá sa uskutoční do 6 mesiacov.

     Európska únia bude naďalej podrobne sledovať situáciu v Togu a počas
     dvadsaťštyrimesačného kontrolného obdobia bude s Vašou vládou udržiavať zosilnený
     politický dialóg, aby sa zabezpečilo, že bude pokračovať v línii už podniknutých akcií za
     účelom obnovenia demokracie a právneho štátu a za účelom pokračovania a konsolidácie
     svojich snáh v oblasti ľudských práv a základných slobôd.

     V prípade urýchlenia uskutočňovania záväzkov, prijatých togskými štátnymi orgánmi alebo,
     naopak, v prípade prerušenia si Európska únia vyhradzuje právo zmeniť a doplniť primerané
     opatrenia.

     S úctou

     Za Komisiu                                                      Za Radu

SK                                              12                                               SK